
PÄÄTÖSLAUSELMA

· – ETSK:n panos EU:n painopisteisiin naisten asemaa käsittelevän Yhdistyneiden kansakuntien toimikunnan (UNCSW) 71. istunnossa

	Esittelijät
	Giulia BARBUCCI (työntekijät – IT)
Juliane Marie NEIIENDAM (kansalaisyhteiskunnan organisaatiot – DK)
Christa SCHWENG (työnantajat – AT)

	Viiteasiakirja
	EESC-2026-01393-00-00-RES-TRA



Keskeiset kohdat
ETSK 
· vahvistaa olevansa vankkumattomasti sitoutunut sukupuolten tasa-arvoon, naisten oikeuksiin ja kaikkien naisten ja tyttöjen vaikutusmahdollisuuksien lisäämiseen, sillä ne ovat demokratian, sosiaalisen oikeudenmukaisuuden, kestävän kehityksen ja osallistavan taloudellisen vaurauden perusta.  
· painottaa, että sukupuolten tasa-arvon saavuttamisen nopeuttamiseksi tarvitaan uudistettua poliittista johtajuutta, konkreettisia täytäntöönpanotoimia, riittäviä investointeja ja vahvaa vastuuvelvollisuutta jäsenvaltioiden ja EU:n tasolla sekä maailmanlaajuisesti.
· tähdentää, että kestävän kehityksen tavoitteiden täytäntöönpanossa on tarpeen noudattaa johdonmukaista ja yhdennettyä toimintamallia, jossa vältetään siiloutunutta päätöksentekoa ja otetaan kaikin puolin huomioon tavoitteiden väliset yhteydet. Sukupuolten tasa-arvoa koskevaa kestävän kehityksen tavoitetta 5 ei voida saavuttaa erillään muista tavoitteista eikä Agenda 2030 ‑toimintaohjelman 17:ää tavoitetta voida saavuttaa ilman naisten ja tyttöjen kannalta merkityksellistä edistystä.
· kehottaa Euroopan komissiota varmistamaan, että kestävän kehityksen tavoitteiden täytäntöönpano sisällytetään järjestelmällisesti EU:n päätöksentekokehyksiin.
· painottaa, että sukupuolten tasa-arvo on yhteinen yhteiskunnallinen etu, joka vahvistaa talouden häiriönsietokykyä, sosiaalista yhteenkuuluvuutta ja demokraattista vakautta.
· katsoo, että naisten taloudellisten vaikutusmahdollisuuksien lisääminen on välttämätöntä köyhyyden vähentämiseksi, kestävän kehityksen tavoitteiden 5 ja 8 saavuttamiseksi ja talouden kestävän häiriönsietokyvyn vahvistamiseksi.
· korostaa, että hoivatalouteen investoimisessa ei ole kyse ainoastaan sosiaalipolitiikasta vaan myös kestävästä talouskehityksestä. Palkattomien hoitovelvoitteiden epätasainen jakautuminen on edelleen merkittävä rakenteellinen este, ja siihen puuttuminen edellyttää jatkuvia investointeja kohtuuhintaisiin, helposti saatavilla oleviin ja laadukkaisiin hoitopalveluihin sekä toimia, joilla edistetään työ- ja yksityiselämän tasapainoa ja hoitovastuun oikeudenmukaisempaa jakamista.
· kehottaa Euroopan komissiota tekemään vuonna 2027 kestävän kehityksen tavoitteiden täytäntöönpanon edistymisestä EU:n toisen vapaaehtoisen katsauksen, jossa otetaan huomioon myös järjestäytyneen kansalaisyhteiskunnan panos. ETSK on valmis koordinoimaan tätä työtä.
· korostaa viimeaikaista työtään EU:n painopisteiden tukemiseksi naisten asemaa käsittelevässä toimikunnassa ja on valmis tekemään yhteistyötä kumppaneiden kanssa jäsenvaltioiden ja EU:n tasolla sekä maailmanlaajuisesti, jotta sitoumuksilla saavutettaisiin kaikkia naisia ja tyttöjä edesauttavia käytännön tuloksia.
	Yhteydenotot
	Gabriela GRASU

	P.
	+32 25469162

	Sähköposti
	Gabriela.Grasu@eesc.europa.eu

· EIP-ryhmän ja kansallisten kehityspankkien valmiuksien parantaminen

	Esittelijä
	Philip VON BROCKDORFF (työntekijät – MT)

	
	

	Viiteasiakirja
		Oma-aloitteinen lausunto
	EESC-2026-00666-00-00-AC



Keskeiset kohdat

ETSK

· kehottaa lainsäätäjiä varmistamaan, että EIP-ryhmän kokonaisrahoitusta kasvatetaan reaalisesti seuraavassa monivuotisessa rahoituskehyksessä, ja vastustaa voimakkaasti määrärahojen supistamista.
· kehottaa neuvostoa ja EU:n jäsenvaltioita antamaan EIP-ryhmälle ja mahdollisesti kansallisille kehityspankeille selkeän mandaatin, jolla niistä tehdään EU:n rahoitusekosysteemin mahdollistava tekijä soveltaen startup- ja scale-up-yritysten rahoitusvajeen umpeen kuromiseen ja EU:n strategisen riippumattomuuden ja eurooppalaisten julkishyödykkeiden tarjonnan rahoittamiseen yhdennettyä lähestymistapaa.
· suosittelee tehostamaan ja lisäämään suoraa lainanantoa strategisten infrastruktuurien rahoittamista varten.
· kehottaa vahvistamaan institutionaalista yhteistyötä lisäaloitteilla, kuten yhteisinvestointiohjelmilla ja -alustoilla sekä mahdollistamalla kehityspankkien suora osallistuminen kansallisten ja alueellisten kumppanuussuunnitelmien laadintaan ja täytäntöönpanoon ja kansallisten kehityspankkien osallistuminen Euroopan kilpailukykyrahaston hallinnointiin.
· muistuttaa velvollisuudesta pitää kiinni riskien oikeudenmukaisesta jakautumisesta julkisen ja yksityisen sektorin välillä ja noudattaa täydentävyyden periaatetta.
· suhtautuu myönteisesti Euroopan kilpailukykyrahastoon ja toistaa, että on tarpeen erottaa toisistaan perustutkimuksen rahoittaminen sekä esikaupallisen ja kaupallisen tutkimus- ja kehitystoiminnan rahoittaminen. Horisontti Eurooppa -puiteohjelman pyrkimystä säilyttää huipputason perustutkimus Euroopassa ja edistää sitä ei saa vesittää.
· kehottaa lainsäätäjiä harkitsemaan EU-ohjelmien menettelyllisten ja täytäntöönpanoon liittyvien seikkojen yksinkertaistamista mahdollisuuksien mukaan. Pk-yrityksille suunnatuissa välineissä olisi omaksuttava digitaalisuuden etusijalle asettava lähestymistapa ja yhden kerran periaate sekä otettava käyttöön standardoidut mallit, oman ilmoituksen mekanismit, hakemuksen tilan reaaliaikainen seuranta ja keskitetty pk-yritysten neuvontapalvelu kussakin jäsenvaltiossa.
	Yhteydenotot
	Sergio Lorencio Matallana

	P.
	+32 25469240

	Sähköposti
	Sergio.LorencioMatallana@eesc.europa.eu




· – Kansalaisyhteiskunnan rooli finanssiosaamisen parantamisessa

	Esittelijä
	Giuseppe GUERINI (kansalaisyhteiskunnan organisaatiot – IT)

	
	

	Viiteasiakirja
	EESC-2026-00613-00-00-AC
Euroopan komission pyytämä valmisteleva lausunto



Keskeiset kohdat

ETSK

· kehottaa jäsenvaltioita tekemään yhteistyötä työmarkkinaosapuolten ja kansalaisyhteiskunnan organisaatioiden kanssa kansallisiin finanssiosaamisstrategioihin liittyvissä asioissa.
· suosittaa, että kansalaisyhteiskunnan organisaatioille annetaan aktiivisesti institutionaalista ja taloudellista tukea, jotta ne pystyvät hyödyntämään paikallisia verkostojaan ja asiantuntemustaan.
· ehdottaa, että EU ja jäsenvaltiot tukevat luotettavien ja puolueettomien oppimateriaalien kehittämistä ammattiliitoissa, elinkeinoelämän järjestöissä ja yhteisötalouden ja kansalaisyhteiskunnan organisaatioissa (järjestäytynyt kansalaisyhteiskunta) sekä haavoittuvassa asemassa oleville ryhmille suunnattujen aloitteiden toteuttamista. 
· kehottaa kiinnittämään huomiota erityisesti rahoitusalan keskeisiin aihealueisiin, joita järjestäytynyt kansalaisyhteiskunta voi valottaa mukautetusti niin, että niistä saadaan ymmärrettäviä.
· neuvoo kehittämään kotitalouksille suunnattuja valistuskampanjoita. 
· toistaa suosituksensa talousvalistuksen sisällyttämisestä koulujen opetussuunnitelmiin. Kansalaisyhteiskunnan organisaatiot voivat auttaa suunnittelemaan opiskelijoille, harjoittelijoille ja nuorille työntekijöille tarkoitettuja talousvalistusohjelmia. 
· katsoo, että kansalaisyhteiskunnalla ja ammattiliitoilla on merkittävät mahdollisuudet toimia siltana eri toimijoiden välillä ja että ne voivat tavoittaa erityisen tehokkaasti juuri sellaisia aikuisia, joille perinteisestä luokkahuoneopetuksesta ei ole hyötyä.
· kannustaa toteuttamaan digitaalisia valistuskampanjoita, jotta voidaan torjua lisääntyvän digitalisaation mukanaan tuomia riskejä, kuten petoksia ja tiettyjen palvelujen ulkopuolelle jäämistä. Tällaisten valistuskampanjoiden tehokkuutta olisi arvioitava mitattavissa olevien indikaattoreiden avulla säännöllisin väliajoin.
· ehdottaa, että työmarkkinaosapuolet kutsutaan osallistumaan julkisrahoitteisiin kansallisiin finanssiosaamisohjelmiin ja ‑aloitteisiin. Ammattiliitoilla on parhaat mahdollisuudet tarjota helppotajuista ja räätälöityä tietoa keskeisistä talousasioista, kuten palkoista, eläkkeistä, säästämisestä ja sijoitusvaihtoehdoista. Lisäksi yrityksillä on ainutlaatuiset edellytykset antaa helposti ymmärrettävää ja säännöllisesti päivitettyä tietoa ja opastusta työntekijöiden mahdollisista eduista ja erityisesti palkkaukseen liittyvistä kysymyksistä, mutta nämä tiedot eivät saisi olla luonteeltaan kaupallisia.
· korostaa, että on tärkeää lisätä tietoisuutta yksilöllisistä eläkenäkymistä, ja painottaa koko työelämän ajan jatkuvan talousvalistuksen tarvetta sekä ohjauksen ja neuvonnan vaivattoman saannin merkitystä.


	Yhteydenotot
	Sergio Lorencio Matallana

	P.
	+32 25469240

	Sähköposti
	Sergio.LorencioMatallana@eesc.europa.eu




TYÖLLISYYS, SOSIAALIASIAT JA KANSALAISUUS

· Uusiin haasteisiin mukautettu EU:n julkisten palvelujen sektori
	
Esittelijä

	
Mateusz SZYMANSKI (työntekijät – PL)

	Viiteasiakirja
	EESC-2026-00717-00-00-AC-TRA

	
	


Keskeiset kohdat

ETSK

· katsoo, että laadukkaat, helposti saatavilla olevat ja kohtuuhintaiset julkiset palvelut ovat demokraattisten yhteiskuntien, sosiaalisen yhteenkuuluvuuden, talouskehityksen ja Euroopan unionin tehokkaan toiminnan kulmakivi. Julkiset palvelut olisi tunnustettava yhteistä etua palvelevaksi strategiseksi investoinniksi.
· korostaa, että nykyiset haasteet, kuten väestörakenteen muutos, digitalisaatio, ilmastoon liittyvät riskit, hybridiuhat ja kansanterveysuhat, edellyttävät vankkoja ja häiriönsietokykyisiä julkisia palveluja. Varautuminen ja julkisten palvelujen tarjoamisen jatkuvuus olisikin asetettava keskeisiksi poliittisiksi painopisteiksi.
· korostaa, että tehokkaat palvelut sekä korruption, petosten ja veronkierron torjunta ovat olennaisen tärkeitä kansalaisten luottamuksen säilyttämiseksi ja riittävien resurssien turvaamiseksi julkisille palveluille. Jäsenvaltioiden olisikin pantava asiaa koskeva EU:n lainsäädäntö nopeasti ja tehokkaasti täytäntöön ja tarvittaessa vahvistettava hallinnollisia valmiuksia erityisesti verohallinnoissa ja valvontaelimissä.
· kehottaa Euroopan komissiota laatimaan työmarkkinaosapuolia ja kansalaisyhteiskunnan organisaatioita kuullen yleishyödyllisiä palveluja koskevan kattavan toimintasuunnitelman.
· suosittaa, että julkisten palvelujen laatua, saatavuutta ja operatiivista kapasiteettia seurataan eurooppalaisen ohjausjakson yhteydessä järjestelmällisesti ja tuetaan asianmukaisin indikaattorein, joilla mitataan julkisten palvelujen saatavuutta eri puolilla EU:ta, samalla kun varmistetaan työmarkkinaosapuolten ja kansalaisyhteiskunnan organisaatioiden entistä parempi ja järjestelmällisempi osallistuminen.
· painottaa julkisten palvelujen riittävän ja kestävän rahoituksen tarvetta.
· katsoo, että digitalisaatio ja tekoäly edistävät yleensä julkisten palvelujen tehokkuutta ja saavutettavuutta edellyttäen, että samalla taataan ihmisen suorittama valvonta, avoimuus, yhteentoimivuus ja tietosuoja.
· muistuttaa työmarkkinaosapuolten vuoropuhelun ja työehtosopimusneuvottelujen keskeisestä roolista alan muutoksen hallinnassa.

	Yhteydenotot
	Ana Dumitrache

	P.
	+32 25468131

	Sähköposti
	Ana.Dumitrache@eesc.europa.eu




· – ProtectEU – toimintaohjelma terrorismin ehkäisemiseksi ja torjumiseksi

	Esittelijä
	Christian MOOS (kansalaisyhteiskunnan organisaatiot – DE)

	
	

	Viiteasiakirjat
	COM(2026) 101 final
EESC-2026-00942-00-00-AC



Keskeiset kohdat

ETSK

· toteaa, että kaikenlaiset väkivaltaiset ääriliikkeet ovat vakava uhka demokraattisille yhteiskunnille ja edellyttävät kokonaisvaltaisia toimia – olivatpa kyseessä sitten äärioikeistoa tai ‑vasemmistoa edustavat ääriliikkeet tai uskonnolliset tai sekamuotoiset ääriliikkeet.
· toteaa, että jihadistinen terrorismi on edelleen suurin ja sitkein muuttuva uhka ja että se on usein hajautettua ja kytköksissä rikollisrakenteisiin ja vaatii jatkuvaa valppautta ja ennaltaehkäisyn kohdentamista.
· on erityisen huolissaan äärioikeistoryhmien nopeasta lisääntymisestä ja niiden mahdollisista tulevista terrori-iskuista ja katsoo, että ennaltaehkäisy- ja operatiivisia valmiuksia onkin vahvistettava.
· korostaa, että antisemitismi, muslimeihin kohdistuva rasismi, muukalaisviha, naisviha ja muu seksistinen viha ovat keskeisiä radikalisoitumista edistäviä tekijöitä ja että niihin on puututtava kattavilla ennaltaehkäisevillä ja suojaavilla toimenpiteillä.
· katsoo, että työelämää hyödynnetään liian vähän ennaltaehkäisyn toiminta-alueena, ja korostaa työmarkkinaosapuolten vuoropuhelun ja osallistavan työpaikkakulttuurin merkitystä demokratian häiriönsietokyvyn vahvistamisessa.
· kiinnittää huomiota terrorismin uhrien erityistarpeisiin ja kannattaa EU:n laajuisen kansallisten yhteyspisteiden verkoston perustamista avustamaan oikeus- ja korvausmenettelyissä.
· toteaa, että turvallisuus-, oikeus- ja hätäpalvelualan toimijoiden hajanaisuus heikentää tehokkuutta, ja kehottaakin parantamaan institutionaalista yhteistyötä, johon on otettava järjestelmällisesti mukaan myös kansalaisyhteiskunta ja etenkin uhrien yhdistykset.
· korostaa, että demokratia, oikeusvaltioperiaate, perusoikeudet ja aktiivinen kansalaisyhteiskunta ovat paitsi suojeltavia arvoja myös olennaisia välineitä radikalisoitumisen ehkäisemisessä, yhteiskunnan selviytymiskyvyn vahvistamisessa ja Euroopan turvallisuuden parantamisessa. ETSK on huolissaan siitä, että EU:n nykyisissä lähestymistavoissa tukeudutaan liikaa rangaistustoimenpiteisiin, ja toteaa, ettei perimmäisiin syihin puututa riittävästi eikä myöskään panosteta ennaltaehkäisyyn tai kansalaisyhteiskunnan osallisuuteen.
· kehottaakin laatimaan tasapainoisen ja kattavan strategian, jossa ennaltaehkäisy, demokratioiden selviytymiskyky ja kansalaisyhteiskunnan osallisuus asetetaan samalle viivalle turvatoimien kanssa.

	Yhteydenotot
	Gemma AMRAN

	P.
	+32 25469415

	Sähköposti
	Gemma.Amran@eesc.europa.eu




· – Verkkokiusaamisen torjumista koskeva toimintasuunnitelma
	
Esittelijä

	
Michael MCLOUGHLIN (kansalaisyhteiskunnan organisaatiot – IE)

	Viiteasiakirjat
	EESC-2026-01010-00-00-AC-TRA

	
	


Keskeiset kohdat
ETSK
· panee tyytyväisenä merkille verkkokiusaamisen vastaisen EU:n toimintasuunnitelman ja kehottaa sovittamaan sen täytäntöönpanon tiiviisti yhteen EU:n voimassa olevan ja tulevan lainsäädännön kanssa. Komitea suosittaa huolehtimaan siitä, että toimintasuunnitelma ja EU:n keskeinen digitaalialan lainsäädäntö, muun muassa digipalvelu- ja tekoälysäädös ja tuleva digitaalista oikeudenmukaisuutta koskeva säädös, olisivat keskenään entistä yhdenmukaisempia.
· korostaa tarvetta puuttua generatiivisen tekoälyn kasvavaan rooliin verkkokiusaamisessa, muun muassa haitallisen sisällön luomiseen ja tekoälyn chattibottien käyttöön.
· kehottaa hyödyntämään aktiivisemmin tietosuojaa, häirintää ja kunnianloukkausta koskevaa voimassa olevaa EU:n ja kansallista lainsäädäntöä verkkokiusaamisen vastaisten toimien tukemiseksi.
· korostaa vahvan poliittisen johtajuuden merkitystä sekä EU:n että kansallisella tasolla ja sitä tukevien parhaisiin käytäntöihin perustuvien kansallisten toimintasuunnitelmien merkitystä.
· kannattaa lasten ja nuorten parissa työskentelevien kansalaisyhteiskunnan organisaatioiden esittämiä suosituksia ja korostaa, että vastuun olisi oltava digitaalisilla alustoilla eikä uhreilla.
· tähdentää koulutuksen sekä lasten ja nuorten merkityksellisen osallisuuden ratkaisevaa merkitystä tehokkaiden ratkaisujen löytämisessä.
· kannattaa tehokkaampien ennaltaehkäisevien toimenpiteiden, kuten helppokäyttöisten ilmoitusmekanismien, vihjepuhelinten ja yksinkertaisten ilmoitusmenettelyjä, käyttöönottoa.
· kehottaa omaksumaan koordinoidun toimintatavan, jolla voidaan torjua haitallisia verkkosuunnittelukäytäntöjä, kuten nk. tuuppausta (engl. ”nudging”) ja tuomioselailua, ja välttämään samalla sääntelyn päällekkäisyyttä nykyisessä ja tulevassa lainsäädännössä.
· suhtautuu myönteisesti toimintasuunnitelman sukupuoliulottuvuuteen ja kannustaa tiivistämään yhteistyötä asiaan erikoistuneiden kansalaisyhteiskunnan järjestöjen ja Euroopan tasa-arvoinstituutin kanssa.
· korostaa työpaikalla tapahtuvan verkkokiusaamisen vaikutusta haavoittuvassa asemassa oleviin ryhmiin ja kehottaa sisällyttämään tämän näkökohdan toimintasuunnitelman täytäntöönpanoon, myös ratifioimalla ILO:n yleissopimuksen nro 190.
· kiinnittää huomiota hlbtiq+-henkilöiden, etnisten vähemmistöjen ja muiden syrjäytyneiden ryhmien erityisiin haavoittuvuuksiin ja kehottaa tehostamaan vihapuheen, viharikosten ja syrjinnän vastaisten toimenpiteiden täytäntöönpanoa.
· kannustaa täydentämään verkkoturvallisuustoimia luomalla lapsille ja nuorille tarkoitettuja turvallisia verkon ulkopuolisia toimintaympäristöjä, kuten nuoriso- ja yhteisökeskuksia ja liikuntatiloja.
	Yhteydenotot
	Alessia Cova

	P.
	+32 25469426

	Sähköposti
	Alessia.Cova@eesc.europa.eu




· – Sukupolvien välistä oikeudenmukaisuutta koskeva strategia

	Esittelijä
	María del Carmen Barrera Chamorro (työntekijät – ES)

	Yhteisesittelijä
	Krzysztof Balon (kansalaisyhteiskunnan organisaatiot – PL)

	Viiteasiakirja(t)
	COM(2026) 110 final

	
	EESC-2026-01118-00-00-AC-TRA



Keskeiset kohdat

ETSK
· korostaa, että sukupolvien välisestä oikeudenmukaisuudesta on tehtävä monialainen periaate, jota sovelletaan kaikkiin EU:n politiikkoihin ja kaikkiin ikäryhmiin ja jossa kiinnitetään erityistä ja jatkuvaa huomiota haavoittuvassa asemassa oleviin henkilöihin.
· pyytää Euroopan komissiota huomioimaan strategian täytäntöönpanon yhteydessä nimenomaisesti, että strategian keskeisenä tavoitteena on vähentää sosiaalista, taloudellista, sukupuoleen ja ikään liittyvää sekä alueellista eriarvoisuutta sukupolvien välillä ja vahvistaa sukupolvien välistä solidaarisuutta ja sosiaalista yhteenkuuluvuutta, jotta yhteiskunnista kehittyisi demokraattisia, selviytymiskykyisiä, osallistavia ja kestäviä. Strategiassa olisi asetettava pitkän aikavälin tavoitteita, joihin sisältyy erityisiä ja mitattavissa olevia välitavoitteita ja indikaattoreita sekä selkeitä vastuuvelvollisuusmekanismeja ja järjestelyjä, joilla sukupolvien välisestä oikeudenmukaisuudesta tehdään virallinen osa kaikkia EU:n politiikkoja.
· suosittaa, että komissio hyödyntää sukupolvien välisen oikeudenmukaisuuden tavoitteeseen pyrittäessä vipuvoimana kaikkia jo toteutettavia ja tulevia toimintapolitiikkoja ja sovittaa strategian täytäntöönpanon selkeästi yhteen nykyisten kehysten kanssa välttäen päällekkäisyyksiä, vahvistaen johdonmukaisuutta ja edistäen sukupolvien välistä oikeudenmukaisuutta osana jo voimassa olevien sääntöjen, lainsäädännön ja ohjelmien täytäntöönpanoa.
· pyytää komissiota varmistamaan, että strategian täytäntöönpanossa otetaan huomioon, että keskeisten yleishyödyllisten palvelujen vahvistaminen, parantaminen, yleinen kohtuuhintaisuus ja syrjimätön saatavuus ovat keskeinen virstanpylväs sukupolvien välistä oikeudenmukaisuutta koskevien tavoitteiden saavuttamisessa.
· suosittaa komissiolle sen varmistamista, että sekä nuorten että ikääntyneiden asema järjestäytyneinä sidosryhminä tunnustetaan varauksetta kansalaisvuoropuhelun rakenteissa.
· suosittaa, että komissio kehottaa ja kannustaa Euroopan unionin lainsäätäjiä ja jäsenvaltioita pohtimaan omilla vastuualueillaan tapoja soveltaa sukupolvien välistä oikeudenmukaisuutta sukupolvien eriarvoisuuden vähentämiseen liittyvässä poliittisessa päätöksenteossa.
	Yhteydenotot
	Triin AASMAA GOMES

	P.
	+32 25469524

	Sähköposti
	Triin.AasmaaGomes@eesc.europa.eu




LIIKENNE, ENERGIA, PERUSRAKENTEET, TIETOYHTEISKUNTA

· – Ro-ro-matkustaja-alusten parannetut vakavuusvaatimukset

	Viiteasiakirjat
	Ryhmään C kuuluva lausunto
COM(2026)386 final – 2026/0215 (COD)
EESC-2026-02366-00-00-AC-TRA



Keskeiset kohdat

· Koska komitea katsoo, että asiakirjan sisältö on hyväksyttävä, ja koska komitea on jo käsitellyt aihetta 11. joulukuuta 2002, 28. toukokuuta 2008, 1. kesäkuuta 2017 ja 18. toukokuuta 2022 antamissaan aiemmissa lausunnoissa matkustaja-alusten turvallisuudesta (EUVL C 85, 8.4.2003, s. 20–24), valvonnan käsittävästä sääntelymenettelystä (EUVL C 224, 30.8.2008, s. 35), valvonnan käsittävää sääntelymenettelyä koskevien säädösten mukauttamisesta Euroopan unionin toiminnasta tehdyn sopimuksen 290 ja 291 artiklaan (EUVL C 288, 31.8.2017, s. 29) sekä ro-ro-matkustaja-alusten vakavuusvaatimusten parantamisesta (EUVL C 323, 26.8.2022, s. 119), se päätti antaa esitetystä asiakirjasta myönteisen lausunnon ja viitata edellä mainituissa asiakirjoissa ilmaisemaansa kantaan.


	Yhteydenotot
	Maja Radman

	P.
	+32 25469051

	Sähköposti
	Maja.Radman@eesc.europa.eu




· – Energiatuotteiden merkintöjä koskeva koontipaketti

	Esittelijä
	José Angel HERNÁNDEZ COLOMER (kansalaisyhteiskunnan organisaatiot – ES)

	Viiteasiakirja
	COM(2026) 565 final
EESC-2026-01919-00-00-AC



Keskeiset kohdat

ETSK
· suosittaa, että ehdotusta laajennetaan niin, että se kattaa ennen sopimuksen tekoa annettavien tietojen lisäksi myös oston jälkeiset tiedot ja että energiamerkintöjen eurooppalainen tuoterekisteri (EPREL) kytketään tuotteiden elinkaareen tulevan digitaalisen tuotepassin avulla. EPREL-tietokannan rakennetta olisi päivitettävä, jotta tietokannassa voidaan esittää operatiivisia tietoja muun muassa akkusykleistä, korjattavuudesta ja vedenkäytöstä. Asiaankuuluvien tietojen on oltava käytettävissä maksutta ilman rekisteröintiä niin kauan kuin tuote on käyttökelpoinen, vaikka malli peruttaisiin tai tavarantoimittaja lopettaisi toimintansa, jotta kuluttajat, korjaajat ja teknikot voivat edelleen huoltaa ja korjata tuotetta.
· painottaa, että digitaaliset välineet, kuten QR-koodit tai kerrosteiset näyttötavat, eivät saa koskaan estää näkemästä olennaisia tietoja. Energiamerkkien on oltava edelleen välittömästi nähtävissä hakutuloksissa, vertailuvälineissä ja ostoskoreissa, ja niiden näkyvyyttä on tuettava verkossa intuitiivisilla energialuokitusta koskevilla suodattimilla. QR-koodien olisi tarjottava monikielisiä tietoja ja korvattava perinteiset viivakoodit yritysten ja tuotteiden jäljitettävyyden parantamiseksi.
· kannattaa markkinavalvonnan nykyaikaistamista tarjoamalla kansallisille viranomaisille digitaalisia valvontavälineitä, erityiskoulutusta ja yhteisiä teknologioita sekä kytkemällä markkinavalvonnan tiukemmin tuoteturvallisuusraportointiin sisämarkkinoiden pirstoutumisen ehkäisemiseksi. Komission arviointikertomusten julkaisuväliä olisi lyhennettävä neljästä vuodesta kahteen vuoteen aikaistaen niiden julkaisemista, sillä neljä vuotta kattava aikataulu on liian hidas digitalisoinnin etusijalle asettavan uudistuksen arvioimiseksi. Komitea painottaa, että digitaalinen infrastruktuuri ei yksin riitä ja että tehokas täytäntöönpanon valvonta vaatii vakaata rahoitusta, teknistä asiantuntemusta ja riittävää määrää koulutettuja tarkastajia.
· painottaa, että haavoittuvien ryhmien digitaalista syrjäytymistä on ehkäistävä maaseutualueilla ja alhaisen tulotason alueilla digilukutaitoa edistävillä kampanjoilla sekä vammaisia henkilöitä ajatellen toteutetulla tuotteiden esteettömällä suunnittelulla, jossa käytetään esimerkiksi selkokielistä tekstiä, pistekirjoitusta, suurempaa kirjasinkokoa ja selvästi erottuvia kuvakkeita, jotta merkinnän digitalisointi ei estä tiedon saantia.

	Yhteydenotot
	Alin MITUTA

	P.
	+32 25468250

	Sähköposti
	Alin.Mituta@eesc.europa.eu




· 	– Satelliittivälitteisten matkaviestintäpalvelujen valtuuttaminen

	Esittelijä
	Miroslav HAJNOŠ (työntekijät – SK)

	Viiteasiakirjat
	COM(2026) 311 final

	
	EESC-2025-01860-00-00-AC



Keskeiset kohdat

ETSK
· kannattaa suoraan laitteeseen yhdistyviä (D2D) satelliittiyhteyksiä, joilla voidaan laajentaa matkaviestinverkkojen kattavuutta maanpäällisten verkkojen ulottumattomissa oleville alueille ja tarjota täydentäviä yhteyksiä silloin, kun maanpäällisissä verkoissa on häiriöitä. Niiden käyttöönoton olisi hyödytettävä erityisesti palveluiltaan puutteellisia maaseutualueita, syrjäisiä alueita, saari-, vuoristo- ja raja-alueita sekä syrjäisimpiä alueita ja edistettävä siten alueellista ja digitaalista yhteenkuuluvuutta. Komitea katsoo, että kattavuusraportointia olisi täydennettävä palvelujen tosiasiallista saatavuutta, jatkuvuutta ja laatua koskevilla indikaattoreilla ja että palvelujen olisi oltava kaikkien, myös vammaisten henkilöiden, saatavilla ja kohtuuhintaisia. Käyttäjien tulee saada avointa tietoa palvelujen todellisesta saatavuudesta ja rajoituksista.
· suosittelee, että unionin uusille tulokkaille annettava etusija, jonka perusteella niille osoitetaan kaupallisten satelliittivälitteisten matkaviestintäpalvelujen tarjoamiseen käytettävissä olevista neljästä 5 MHz:n paritetusta taajuuslohkosta kaksi, otetaan nimenomaisesti huomioon sitovissa säännöksissä käyttäen selkeästi määriteltyä valintamekanismia. Valintaperusteiden painotuksessa olisi kiinnitettävä paljon enemmän huomiota laatuun, innovointiin ja kilpailuun kuin kertaluonteisen taloudellisen korvauksen määrään. Komitea kehottaa selventämään vaatimusta selvän näytön esittämisestä sopimuksesta, jossa sitoudutaan jäsenvaltioiden alueella tarjottavan satelliittivälitteisen matkaviestintäjärjestelmän edellyttämien satelliittien valmistamiseen, jotta varmistetaan, että vaatimus pysyy oikeasuhtaisena ja ettei se luo perusteettomia esteitä uskottaville unionin uusille tulokkaille ja pienemmille toimijoille.
· kannattaa velvoitetta tarjota palveluja kaikissa jäsenvaltioissa ja vähintään 95 prosentille väestöstä sekä vähintään 90 prosentin alueelle kunkin jäsenvaltion kokonaismaa-alasta viiden vuoden kuluessa jatkuvien satelliittivälitteisten matkaviestintäpalvelujen aloittamisesta. Komitea suosittaa käyttöönotolle ja kattavuudelle mitattavissa olevia välitavoitteita, joiden tukena on avoin edistymisraportointi, jotta viivästykset voidaan havaita ennen lopullista määräaikaa.
· katsoo, että ympäristökestävyyden olisi oltava valtuutuksessa sovellettava vähimmäisvaatimus eikä vain yksi useista kriteereistä, joita käytetään kaupallisten hakijoiden asettamisessa paremmuusjärjestykseen, ja kehottaa asettamaan vertailukelpoiset ja riippumattomasti todennettavissa olevat elinkaareen perustuvat ympäristövaatimukset sekä suojatuille satelliittivälitteisiä matkaviestintäpalveluja tarjoaville järjestelmille / hybridijärjestelmille että kaupallisille satelliittivälitteisille matkaviestintäjärjestelmille.
· panee huolestuneena merkille, että komission perusteluissa ei mainita vaikutuksia perusoikeuksiin, vaikka ehdotus sisältää säännöksiä, jotka koskevat tietojen säilyttämistä, laillista telekuuntelua, sähköisiä todisteita ja viestintäliikenteen reitittämistä EU:n alueen kautta. Komitea kehottaa arvioimaan erityisesti ehdotuksen vaikutusta yksityisyyttä, tietosuojaa, sananvapautta ja tehokkaita oikeussuojakeinoja koskeviin oikeuksiin.

	Yhteydenotot
	Alin Mituța

	P.
	+32 25468250

	Sähköposti
	Alin.Mituta@eesc.europa.eu


· 

· Yhdellä lipulla matkustavien matkustajien suojelu

	Esittelijä
	Baiba MILTOVIČA (kansalaisyhteiskunnan organisaatiot – LV)


	Viiteasiakirja(t)
	COM(2026) 233 final

	
	EESC-2025-04299-00-00-AC



Keskeiset kohdat

ETSK
· ehdottaa, että jos jatkoyhteys menetetään ja matka sen vuoksi viivästyy, matkustajien olisi voitava käyttää rautatieliikenteen palveluja matkansa seuraavalla osuudella ilman mitään rajoituksia seuraavien 3 tunnin ajan tai käyttää ensimmäistä seuraavaa vastaavaa yhteyttä. Palveluntarjoajien olisi varmistettava istumapaikkojen saatavuus, vaikka tämä merkitsisi istumapaikan tarjoamista ylemmästä luokasta. Tehokasta yleistä ”vakuutusmekanismia” olisi sovellettava kaikissa tilanteissa.
· kannattaa automaattisten korvaus- ja palautusmekanismien käyttöönottoa matkustajille, joita viivästymiset, peruuntumiset tai jatkoyhteyksien menettäminen koskevat, kun yksi lippu kattaa kyseisen matkan. Jos rautatieyrityksillä, lipunmyyjillä tai verkkoalustoilla on jo hallussaan tarvittavat operatiiviset tiedot, matkustajien ei pitäisi joutua toimittamaan lisäasiakirjoja eikä käymään läpi monimutkaisia korvausvaatimusmenettelyjä.
· korostaa, että tarkistetun asetuksen täytäntöönpanolla olisi taattava saavutettavuus ja osallistavuus kaikille matkustajaryhmille, myös ikääntyneille, vammaisille ja liikuntarajoitteisille henkilöille, henkilöille, joiden digitaaliset taidot ovat vähäiset, sekä muille haavoittuvassa asemassa oleville ryhmille. Tiedot viivästymisistä, peruuntumisista, vaihtoehtoisista reiteistä, korvausmenettelyistä ja matkustajien oikeuksista olisi annettava tosiaikaisesti saavutettavien digitaalisten ja muiden kuin digitaalisten kanavien välityksellä.
· korostaa, että poikkeuksellisia olosuhteita ja force majeure -tilanteita koskevia säännöksiä olisi selkeytettävä ja tulkittava suppeasti, jotta niitä ei käytetä matkustajien oikeuksien rajoittamiseen yleisesti. Häiriön syystä riippumatta olisi aina säilytettävä oikeus saada tietoa ja apua sekä oikeus uudelleenreititykseen ja lipun hinnan palautukseen.

	Yhteydenotot
	Aleksandra Šarman Grilc

	Puh.
	+32 25468333

	Sähköposti
	Aleksandra.SarmanGrilc@eesc.europa.eu 





· 	Rautatieliikenteen lipunmyynti

	Esittelijä
	Dumitru FORNEA (työntekijät – RO)

	Viiteasiakirjat
	COM(2026)232 final – 2026/115-COD
EESC-2025-03620-00-00-AC



Keskeiset kohdat

ETSK

· kehottaa perustamaan yhtenäisen ja yhteentoimivan EU:n rautatieliikenteen lipunmyyntikehyksen, jotta voidaan puuttua lipunmyyntitarjonnan hajanaisuuteen ja mahdollistaa saumaton matkustaminen usean liikenteenharjoittajan matkoilla ja rajojen yli. 
· kehottaa ottamaan käyttöön suojatoimia, joilla torjutaan määräävässä asemassa olevien digitaalisten alustojen kohtuuttomia välityspalkkioita, syrjiviä luokittelukäytäntöjä ja algoritmista omien palvelujen suosimista. 
· suosittaa ottamaan käyttöön eurooppalaisen ”oikeudenmukaisen arvonjaon” periaatteen, jolla varmistetaan, että lipunmyyntituloilla tuetaan oikeudenmukaisesti EU:n rautatie-ekosysteemiä, kestäviä palveluja ja investointeja. 
· korostaa, että digitalisaatio ei saa sulkea pois matkustajia, vaan sillä on varmistettava esteetön ei-digitaalinen lipunmyynti, sähköisesti ja muuten kuin sähköisesti ostettujen lippujen yhtäläinen hinnoittelu sekä palvelujen ulottaminen maaseutualueille ja syrjäisille alueille. 
· suosittaa, että perustetaan rautatieliikenteen lipunmyynnin EU:n tason hallintokehys, jossa ovat mukana toimijat, rataverkon haltijat, lipunmyyjät, kuluttajat, matkustajat, pk-yritykset ja työmarkkinaosapuolet ja jossa huolehditaan vahvasta kyberturvallisuudesta ja tehdään säännöllisisä tilannearvioita.


	Yhteydenotot
	Aleksandra Sarman Grilc

	P.
	+32 25468333

	Sähköposti
	Aleksandra.SarmanGrilc@eesc.europa.eu


· 

· Multimodaalivaraukset

	Esittelijä
	Mateusz Szymański (työntekijät – PL)

	Viiteasiakirja(t)
	COM(2026) 231 final
EESC-2026-01733-00-00-AC



Keskeiset kohdat

ETSK
· suhtautuu myönteisesti ehdotettuun asetukseen ja pitää sitä hyödyllisenä askeleena kohti suurempaa avoimuutta ja parempaa kilpailukykyä EU:n lippujen jakelumarkkinoilla, koska siinä vaaditaan hakutulosten neutraalia esittämistä eri digitaalisilla alustoilla, rajoitetaan maksettua esiintuontia hakutulosten näyttöjärjestyksessä, asetetaan uusia velvoitteita alustoille, joilla on merkittävä markkinaläsnäolo ja kielletään kilpailua rajoittavat sopimuslausekkeet. 
· katsoo kuitenkin, ettei asetuksella ratkaista keskeistä ongelmaa eli sitä, että yhdellä lipulla ostettavissa olevien multimodaalisten matkojen valikoima on hyvin suppea, ja kehottaa toteuttamaan pidemmälle meneviä toimenpiteitä multimodaalivarausten tehokkuuden varmistamiseksi. 
· kehottaa soveltamaan datan saantia, syrjimättömyyttä ja FRAND-ehtoja koskevia vaatimuksia yhtäläisesti kaikkiin liikennemuotoihin, vahvistamaan yhteentoimivuutta yhdenmukaistettujen teknisten standardien avulla ja antamaan matkustajille selkeämpää tietoa oikeuksista, vastuista ja yhteyspisteistä häiriötilanteissa. 
· korostaa, että täytäntöönpanon on pysyttävä oikeasuhteisena ja osallistavana ja sitä on koordinoitava nykyisten digitaalisten sääntöjen kanssa, lipunmyyntipalvelujen fyysisen saatavuuden on jatkuttava ja rajat ylittävään liikenneinfrastruktuuriin on investoitava riittävästi.

	Yhteydenotot
	Konstantina ANGELOPOULOU

	Puh.
	+32 25469747

	Sähköposti
	Konstantina.Angelopoulou@eesc.europa.eu




· Asumisesta kohtuuhintaista – nykyaikaisten rakennusmenetelmien lisääminen ja kustannusten alentaminen 

	Esittelijä
Yhteisesittelijä
	John COMER (kansalaisyhteiskunnan organisaatiot – IE)
Thomas KATTNIG (työntekijät – AT)

	Viiteasiakirjat
	EU:n neuvoston puheenjohtajavaltion Irlannin pyytämä valmisteleva lausunto
EESC-2026-01525-00-00-AC-TRA



Keskeiset kohdat

ETSK
· katsoo, että nykyaikaiset rakennusmenetelmät ovat yksi keskeisistä kiertotalouden mahdollistajista rakennusalalla. On olennaisen tärkeää, että nykyaikaisten rakennusmenetelmien avulla rakennetut rakennukset vastaavat pitkällä aikavälillä laadultaan ja arvoltaan perinteisesti rakennettuja koteja. EU:n on vauhditettava kohdennettuja investointeja, jotta voidaan kehittää teollisuuden kapasiteettia rakentaa esivalmistettuja, muualla kuin paikalla tuotettuja rakennusjärjestelmiä.
· tähdentää, että kaikilla jäsenvaltioilla, komissiolla, asuntoallianssilla ja kaikilla sidosryhmillä on merkittävä asema standardoinnin edistämisessä, hajanaisen sääntelyn poistamisessa sekä nykyaikaisten rakennusmenetelmien asianmukaisen valvonnan ja sertifioinnin varmistamisessa. Vaikka asuminen kuuluukin ensisijaisesti jäsenvaltioiden toimivaltaan, komitea pitää toivottavana, että komissio antaa panoksensa yksittäisten jäsenvaltioiden asumista koskeviin suunnitelmiin ja edistää rajat ylittävää yhteistyötä. EU:n on otettava käyttöön keskeinen rahoitusmekanismi, jolla kannustetaan pk-yrityksiä investoimaan digitalisaatioon ja mahdollistetaan niiden investoinnit. Digitalisaation ei pitäisi rajoittua rakennushankkeisiin. Sen avulla olisi pyrittävä myös tehostamaan työntekijöiden oikeuksien toteutumista ja parantamaan työpaikkojen laatua, työoloja ja -ehtoja sekä kuluttajien etuja.
· painottaa, että nykyaikaisia rakennusmenetelmiä ei pidä nähdä pelkästään teknologisena tai markkinavetoisena kysymyksenä, sillä ne ovat osa laajempaa sosiaalista, työmarkkinallista ja teollisuuspoliittista strategiaa. Nykyaikaisista rakennusmenetelmistä voi tulla merkittävä kohtuuhintaisen asumisen edistäjä, mutta ainoastaan, jos innovaatio, laatu, työntekijöiden oikeudet ja yleisen edun mukaiset tavoitteet edistyvät kaikki yhdessä. Julkisten asumispalveluiden järjestelmät voivat olla ratkaisevassa asemassa nykyaikaisten rakennusmenetelmien markkinoiden laajentamisessa, ja niiden avulla varmistetaan samalla pk-yritysten osallistumismahdollisuudet. Tarvitaan laajamittaista osaamisen kartoitusta ja tulevien tarpeiden ennakointia, jotta työvoimapulaan ja osaamisvajeeseen voidaan puuttua tehokkaasti.

	Yhteydenotot
	Francesco NAPOLITANO

	P.
	+32 25468921

	Sähköposti
	Francesco.Napolitano@eesc.europa.eu 




SISÄMARKKINAT, TUOTANTO JA KULUTUS
· – Pilvipalveluja ja tekoälyä edistävä säädös

	Esittelijä
	Miroslav HAJNOŠ (työntekijät – SK)

	Viiteasiakirjat
	COM(2026) 502 final – 2026/0138 (COD)
EESC-2026-01043-00-00-AC-TRA



Keskeiset kohdat

ETSK
·  suhtautuu myönteisesti pilvipalveluja ja tekoälyä edistävän säädöksen tavoitteeseen vahvistaa Euroopan pilvipalvelu- ja tekoälyekosysteemiä ja vähentää EU:n riippuvuutta Euroopan ulkopuolisista pilvipalvelujen ja tekoälyn tarjoajista. 
· kehottaa turvaamaan ehdotuksen rahoituksen sen sijaan, että rahoitusta pidettäisiin itsestäänselvyytenä, ja suosittelee käsittelemään pilvi- ja tekoälyinfrastruktuuria seuraavassa monivuotisessa rahoituskehyksessä suojeltuna prioriteettina, johon varataan sen kapasiteettitavoitteita vastaavat resurssit. Komitea kehottaa komissiota julkaisemaan konsolidoidun katsauksen saatavilla olevasta EU:n rahoituksesta ennen 7 artiklan mukaisten kansallisten strategioiden hyväksymisen määräaikaa ja ehdottaa, että komissio ja Euroopan investointipankki mobilisoivat erillisessä investointiluokassa eurooppalaista institutionaalista ja yksityistä pääomaa datakeskus- ja pilvi-infrastruktuuriin.
·  kehottaa jäsenvaltioita kuulemaan rakentavassa hengessä työmarkkinaosapuolia, kansalaisyhteiskuntaa ja kuluttajajärjestöjä kehittäessään tai tarkistaessaan perusteellisesti 7 artiklan mukaisia kansallisia pilvipalvelu- ja tekoälystrategioita.
· kehottaa niin ikään asettamaan 10 artiklan mukaisen datakeskusten nopean kehittämisen alueiden nimeämisen ehdoksi sosiaalisten ja ympäristövaikutusten arvioinnin, joka kattaa terveyden, työllisyyden sekä energian ja veden tarpeen.
· suosittaa, että verkko-operaattoreille asetetaan tiukka velvollisuus ilmoittaa käytettävissä oleva liitäntäkapasiteetti kuuden kuukauden kuluessa pyynnöstä. Komitea katsoo, että nopeampia yhteyksiä ei voida pitää riittävän sähköntuotannon korvikkeena, ja kehottaa komissiota arvioimaan, pysyykö EU:n sähköntuotanto datakeskusten kapasiteetin kolminkertaistamista koskevan tavoitteen tahdissa.
· suosittaa, että 32 artiklan mukaiselle unionin lisäarvoon perustuvalle kriteerille annetaan hankintasopimuksissa merkittävä painoarvo.
· katsoo, että 33 artiklan mukaisesta ohjeellisesta tavoitteesta, jonka mukaan vähintään 25 prosenttia hankintasopimuksista tulisi antaa pienille ja keskisuurille yrityksille, olisi tehtävä yhteinen vaatimus.
· kehottaa suunnittelemaan pilvipalvelu- ja tekoälyosaamista koskevan opetussuunnitelman yhdessä työmarkkinaosapuolten kanssa.
· kiinnittää huomiota riskiin, joka liittyy ehdotuksen tavoitteena olevaan vauhdittamiseen: vaarana on, että ihmisten ja instituutioiden kyky toimia, suorittaa valvontaa ja tarvittaessa työskennellä ilman järjestelmiin turvautumista heikkenee vähitellen.

	Yhteydenotot
	Jana Valant

	P.
	+32 25468924

	Sähköposti
	Jana.Valant@eesc.europa.eu




· – Pk-yritykset ja yksinkertaistaminen

	Esittelijä
	Veselin MITOV (työntekijät – BG)

	Viiteasiakirja
	Valmisteleva lausunto
EESC-2026-01517-00-00-AC-TRA



Keskeiset kohdat

ETSK
· korostaa, että yksinkertaistamisen olisi perustuttava pk-yritysten kilpailukykyä koskevaan kattavaan tarkastelutapaan, jossa arvioidaan järjestelmällisesti EU:n lainsäädännön kumulatiivisia vaikutuksia ja varmistetaan, että uudet velvoitteet ovat edelleen etenkin mikro- ja pk-yritysten kannalta oikeasuhtaisia, johdonmukaisia ja hallittavissa.
· kehottaa vahvistamaan ”pienet ensin” -periaatteen soveltamista EU:n lainsäädäntösyklin kaikissa vaiheissa tukemalla sitä pakollisilla pk-yritys- ja kilpailukykytarkastuksilla ennen uuden lainsäädännön hyväksymistä, sen yhteydessä ja sen jälkeen.
· kannattaa sääntelyn digitalisoinnin merkittävää nopeuttamista, myös yhteentoimivien digitaalisten raportointijärjestelmien, yhden kerran periaatteen ja sääntöjen noudattamista tukevien tekoälypohjaisten välineiden laajempaa hyödyntämistä, samalla kun varmistetaan ihmisen suorittama valvonta, kyberturvallisuus ja perusoikeuksien tinkimätön kunnioittaminen.
· kehottaa parantamaan pk-yritysten mahdollisuuksia hyödyntää riskipääomaa, kasvupääomaa ja vaihtoehtoisia rahoitusvälineitä sekä lisäämään toimia jatkuvien haasteiden, kuten maksuviivästysten, ratkaisemiseksi, sillä tällaiset haasteet heikentävät edelleen yritysten maksuvalmiutta ja häiriönsietokykyä.
· kehottaa painottamaan kauppasopimuksissa ja eurooppalaisessa talousdiplomatiassa yhä enemmän pk-yritysten kansainvälistymistä helpottamalla markkinoille pääsyä, vahvistamalla sääntelyyn liittyvää ohjausta ja vientiä tukevia palveluja sekä edistämällä pk-yritysten osallistumista kansainvälisiin arvoketjuihin EU:n edustustojen, kauppakamarien ja yritystukiorganisaatioiden kautta.
· korostaa, että ammatillisen koulutuksen, oppisopimuskoulutuksen, elinikäisen oppimisen sekä digitaalisen koulutuksen, tekoälykoulutuksen (myös tekoälylukutaidon) ja kyberturvallisuuskoulutuksen saatavuuden helpottamisesta olisi tehtävä olennainen osa pk-yritysstrategiaa ja että työmarkkinaosapuolten olisi osallistuttava siihen täysipainoisesti.
· katsoo, että jatkuva seuranta on olennaista sen varmistamiseksi, että yksinkertaistaminen tuottaa konkreettisia hyötyjä pk-yrityksille, ja pitää myönteisenä yksinkertaistamisfoorumin perustamista, jotta voidaan tukea yksinkertaistamista ja hallinnollisen taakan keventämistä.

	Yhteydenotot
	Marco Manfroni

	P.
	+32 25469140

	Sähköposti
	Marco.Manfroni@eesc.europa.eu




· Sääntelyn parantaminen ja säännöstön noudattamisen valvonta
	
Esittelijä

	
Katrīna ZARIŅA (työnantajat – LV)


	Viiteasiakirjat
	COM(2026) 380 final

	
	EESC-2026-01532-00-00-AC



Keskeiset kohdat

ETSK

· korostaa, että sääntelyn parantaminen ei tarkoita sääntelyn purkamista vaan se on keino varmistaa, että EU:n säännöt ovat yksinkertaisempia, selkeämpiä ja oikeasuhtaisia ja että niiden noudattamista on mahdollista valvoa.
· kehottaa soveltamaan järjestelmällisesti ”pienet ensin” ‑periaatetta ja kiinnittämään erityistä huomiota siihen, millaisia vaikutuksia lainsäädännöllä on pk-yrityksiin ja kilpailukykyyn.
· kehottaa EU:n toimielimiä arvioimaan olennaisten muutosten vaikutuksia lainsäädäntömenettelyn kaikissa vaiheissa. Tämä koskee myös lainsäädäntövallan käyttäjien tekemiä ja kolmikantaneuvottelujen aikana tehtyjä muutoksia.
· korostaa, että kiireellisten menettelyjen on jatkossakin oltava poikkeustapauksia eivätkä ne saa johtaa sidosryhmien merkityksellisen kuulemisen, ulkoisen tarkastelun tai työmarkkinaosapuolten osallistumisen vähenemiseen.
· tähdentää, että EU:n tasolla hoidettavan yksinkertaistamisen lisäksi tarvitaan selkeää täytäntöönpanoa, riittäviä valvontavalmiuksia ja ylisääntelyn vähentämistä kansallisella tasolla.
· kannattaa digitaalisten välineiden ja tekoälyn vastuullista käyttöä sääntelyn päällekkäisyyksien ja epäjohdonmukaisuuksien havaitsemiseksi, kunhan pidetään kiinni tehokkaasta ihmisen suorittamasta valvonnasta.

	Yhteydenotot
	Igor Caldeira

	P.
	+32 22822173

	Sähköposti
	Igor.Caldeira@eesc.europa.eu




· Kansalaisyhteiskunta – sisämarkkinastrategia

	Esittelijä
	Michal Jan BONI (työnantajat – PL)

	
	

	Viiteasiakirjat
	puheenjohtajavaltio Irlannin pyytämä valmisteleva lausunto
EESC-2026-01512-00-00-AC-TRA



Keskeiset kohdat

ETSK

· katsoo, että sisämarkkinastrategian käytännön täytäntöönpanon on perustuttava siihen, että kansalaisyhteiskunnan organisaatioilla sanan laajimmassa merkityksessä on selkeä vastuu prosessista. Tällainen laaja osallistuminen toisi lisäarvoa jäsenvaltioiden vastuuseen sisämarkkinoiden kehittämisestä ja auttaisi varmistamaan, että täytäntöönpano perustuu käytännön kokemukseen.
· peräänkuuluttaa osallistavaa toimintatapaa sisämarkkinastrategian täytäntöönpanon ohjaamisessa. Asiaankuuluvat kumppanit olisi otettava mukaan esteiden kartoittamiseen, yhteisten ratkaisujen kehittämiseen ja parhaiden käytäntöjen jakamiseen. Nykyisiä mekanismeja, kuten sisämarkkinasääntöjen täytäntöönpanon valvontaa käsittelevää työryhmää, vuotuista sisämarkkinasääntöjen täytäntöönpanon valvontaa käsittelevää toimintasuunnitelmaa ja kansallisia sisämarkkinoiden yhteyspisteitä, olisi kehitettävä edelleen ja avattava sidosryhmien jäsennellylle osallistumiselle.
· korostaa, että hyvin toimivat sisämarkkinat edellyttävät paitsi markkinasääntöjen myös työntekijöiden ja kuluttajien oikeuksien täytäntöönpanon tehokasta valvontaa.
· ehdottaa, että koulutusta ja osaamista painotettaisiin nykyistä vahvemmin keskeisinä sisämarkkinoiden omistajuutta edistävinä tekijöinä. Sisämarkkinoiden juurruttaminen koulutukseen ja elinikäiseen oppimiseen tukisi niiden omaksumista käytännössä ja auttaisi kasvattamaan uuden sukupolven talouden toimijoita, jotka toimivat luontevasti eurooppalaisessa kehyksessä.
· suosittaa jäsenneltyä ja luottamukseen perustuvaa yhteistyötä, joka pohjautuu alhaalta ylöspäin suuntautuvaan malliin ja jota tukevat olemassa olevien yhteistyöyhteisöjen ja kumppanuuksien integroidut verkostot. Paikallistason ”sisämarkkinalähettiläiden” verkoston perustaminen välittäjäorganisaatioiden tunnustetun aseman pohjalta voisi merkittävästi lisätä sisämarkkinoiden tarjoamien mahdollisuuksien ymmärtämistä ja hyödyntämistä.
· kehottaa kehittämään edelleen sisämarkkinoiden sherpojen verkostoa, jonka olisi tehtävä tiivistä yhteistyötä Euroopan komission ja Eurooppa-neuvoston kanssa, jotta voidaan varmistaa sisämarkkinastrategian täytäntöönpanon jatkuvuus, koordinointi ja jatkotoimet.
· kehottaa ottamaan sisämarkkinoilla laajemmin katsoen huomioon yhteisötalouden kehittämismahdollisuudet.
· korostaa, että sidosryhmien laaja ja tehokas osallistuminen on tärkeää valmisteltaessa laajentumismaita tulevaa EU-jäsenyyttä varten, erityisesti kun on kyse niiden asteittaisesta yhdentymisestä sisämarkkinoihin. 

	Yhteydenotot
	Annalisa TESSAROLO

	P.
	+32 25469732

	Sähköposti
	Annalisa.Tessarolo@eesc.europa.eu




MAATALOUS, MAASEUDUN KEHITTÄMINEN JA YMPÄRISTÖ

· – Maatalouden kestävyyden tietoverkko (kodifikaatio)

	Viiteasiakirjat
	COM(2026)0413 final

	
	EESC-2026-02281-00-00-AC-TRA



Keskeiset kohdat

ETSK

· 	on jo ottanut kantaa ehdotuksen sisältöön 26. lokakuuta 2022 antamassaan lausunnossa ”Siirtyminen maatilojen kestävyyttä koskevaan tietoverkkoon (FSDN)” (asiakokonaisuus NAT/870).
· päätti, että se ei laadi aiheesta uutta lausuntoa vaan viittaa edellä mainitussa lausunnossa ilmaisemaansa kantaan.

	
	Yhteydenotot
	Martine Delanoy

	P.
	+32 25469802

	Sähköposti
	Martine.Delanoy@eesc.europa.eu 




· 	– Päästökauppajärjestelmään liittyvien lämmön ja polttoaineen vertailuarvojen tarkistetut arvot kaudella 2026–2030

	Viiteasiakirjat
	COM(2026) 619 final

	
	EESC-2026-02439-00-00-AC-TRA



Keskeiset kohdat

ETSK
· katsoo, että asiakirjan sisältö on hyväksyttävä, eikä sillä ole siihen kommentoitavaa. Komitea päätti antaa esitetystä asiakirjasta myönteisen lausunnon.

	Yhteydenotot
	Gaizka MALO

	P.
	+32 25468526

	Sähköposti
	Gaizka.MaloElcoro-Iribe@eesc.europa.eu


· 

· Maaseutuvaikutusten arviointiväline maaseutualueiden ja -yhteisöjen koko potentiaalin hyödyntämiseksi parantamalla maaseudun huomioon ottamista EU:n päätöksenteossa oikeudenmukaisen ja kestävän EU:n rakentamiseksi

	Esittelijä 
	Lidija PAVIĆ-ROGOŠIĆ (kansalaisyhteiskunnan organisaatiot – HR)

	Viiteasiakirja
	EESC-2026-01003-00-00-AC



Keskeiset kohdat

ETSK
korostaa, että maatalous- ja maaseutupolitiikka tukee olennaisen tärkeiden julkishyödykkeiden tuottamista kaikille kansalaisille. Nämä hyödyt kuitenkin vesittyvät, jos ei huolehdita mahdollisuudesta käyttää peruspalveluja. Tällainen palvelujen rapautuminen vaikuttaa erityisesti naisiin, nuoriin ja haavoittuvassa asemassa oleviin ryhmiin ja heikentää heidän oikeuttaan jäädä maaseutualueille. ETSK kannattaakin komission aloitetta taata ihmisille oikeus jäädä kotiseudulleen.
korostaa, että maaseutuvaikutusten arviointi on horisontaalinen, läpinäkyvä ja monialainen arviointiväline, jolla huolehditaan siitä, että kaikkia politiikkatoimia tarkastellaan maaseudun näkökulmasta. Sen avulla olisi edistettävä alueellista oikeudenmukaisuutta, palvelujen ja infrastruktuurin yhtäläistä saatavuutta sekä yhdenvertaisia osallistumis- ja muita mahdollisuuksia erityisesti naisten ja nuorten osalta.
toteaa, että maaseutuvaikutusten arvioinnin avulla varmistetaan, että päätöksentekijät ottavat maaseutunäkökulman huomioon politiikan suunnittelun varhaisimmista vaiheista alkaen esimerkiksi sellaisilla aloilla kuin liikenne, terveydenhuolto ja ilmastoasiat. Se auttaa tunnistamaan sekä suorat että tahattomat maaseutuyhteisöihin kohdistuvat vaikutukset.
painottaa, että maaseutuvaikutusten arvioinnin olisi toimittava strategisena hallinnointivälineenä, jolla vahvistetaan maaseudun erityispiirteet huomioon ottavia toimintatapoja EU:n politiikan valmistelussa. Vaikka joitakin asiaan liittyviä mekanismeja on jo olemassa, maaseutuvaikutusten arviointi on edelleen hajanaista eikä käytössä ole EU:n laajuisesti hyväksyttyä menetelmää, jolla varmistettaisiin, että unionin toimintapolitiikat ja rahoitusjärjestelyt soveltuvat maaseutualueille.
kehottaa luomaan EU:n yhteisen maaseutuvaikutusten arvioinnin välineen, joka perustuu hyväksyttyyn menetelmään ja vähimmäisvaatimuksiin, joiden avulla huolehditaan siitä, että välinettä sovelletaan johdonmukaisesti ja avoimesti EU:n eri politiikanaloilla.
tähdentää, että maaseutuvaikutusten arvioinnin vakiinnuttaminen koko EU:n alueelle edellyttää, että otetaan käyttöön merkittäville ehdotuksille tehtävä pakollinen tarkastus ja että maaseudun seurantakeskuksen avulla saadaan hankittua entistä vankempaa ja vertailukelpoista tietoa myös nuoriin ja sukupuolinäkökohtiin liittyvistä tekijöistä.
suosittaa, että kuhunkin ministeriöön perustetaan maaseutuvaikutusten arvioinnista vastaavia yksiköitä tai nimetään vastuuhenkilöitä, joilla on tukenaan johtavaa henkilöstöä ja poliittinen johto.
korostaa, että maaseutuvaikutusten arvioinnin olisi toimittava osallistavan hallinnoinnin mekanismina, jolla varmistetaan maaseutuyhteisöjen, kansalaisyhteiskunnan organisaatioiden ja työmarkkinaosapuolten aito osallistuminen.
suosittaa, että komissio tarkastelee uudelleen EU:n pitkän aikavälin maaseutuvisiota[footnoteRef:1] ja laajentaa siihen sisältyvää maaseutuvaikutusten arvioinnin määritelmää. [1: 	EU:n pitkän aikavälin maaseutuvisio, Euroopan komissio.] 

kehottaa nivomaan maaseutuvaikutusten arvioinnin seuraavassa monivuotisessa rahoituskehyksessä alueellisten vaikutusten arviointeihin ja alueellisen yhteenkuuluvuuden indikaattoreihin.

	Yhteydenotot 
	Alejandra Molina Saavedra

	P.
	+32 25468249

	Sähköposti
	Alejandra.MolinaSaavedra@eesc.europa.eu




· Laajentuminen ja EU:n ilmastopolitiikka – EU:n ilmastotavoitteiden saavuttaminen laajemmassa unionissa

	Esittelijä 
	Teppo SÄKKINEN (työnantajat – FI)

	Viiteasiakirja
	EESC-2026-00818-00-00-AC-TRA



Keskeiset kohdat

ETSK
· korostaa, että EU:n laajentuminen on otettava kattavasti huomioon suunniteltaessa ja pantaessa täytäntöön EU:n vuosien 2030–2050 ilmastokehystä ja kehottaa komissiota selkeyttämään, miten EU:n ilmastotavoitteet lasketaan ja pannaan täytäntöön, jotta varmistetaan oikeudenmukaisuus, politiikan uskottavuus ja ennustettavuus investointipäätösten kannalta.
· painottaa, että laajemmassa unionissa EU:n vuosien 2040 ja 2050 ilmastotavoitteiden saavuttaminen edellyttää toimintapolitiikkojen, hallinnon ja investointikehysten mukauttamista, jotta vältetään lukkiutuminen päästöihin, jotka heikentäisivät myöhemmin EU:n tavoitteita.
· tähdentää, että laajentuminen tarjoaa merkittävän tilaisuuden vauhdittaa Euroopan hiilestä irtautumista, kun energiajärjestelmiä nykyaikaistetaan, luovutaan asteittain hiilestä, parannetaan energiatehokkuutta, otetaan käyttöön puhtaita teknologioita ja hyödynnetään kestävää ja kiertoon perustuvaa biotaloutta. 
· suosittaa, että mahdollisessa pilottivaiheessa etusija annetaan EU:n ehdokasmaiden kanssa tehtävälle yhteistyölle, joka koskee Pariisin sopimuksen 6 artiklan mukaisten korkealaatuisten kansainvälisten hiilihyvitysten käyttöä. 
· painottaa, että häiriönsietokykyisten, hajautettujen ja vähähiilisten energiajärjestelmien vahvistaminen Ukrainassa olisi nähtävä keskeisenä panostuksena Euroopan pitkän aikavälin turvallisuuteen, teollisuuskapasiteettiin, elintarviketurvaan, kilpailukykyyn ja strategiseen riippumattomuuteen.
· korostaa, että EU:n ilmasto- ja laajentumispolitiikoilla tuetaan viljelijöitä siirtymässä, erityisesti pienillä ja keskisuurilla tiloilla.
· painottaa, että institutionaalisten ja hallinnollisten valmiuksien kehittämistä, hallinto- ja koordinointimekanismien vahvistamista, rahoituksen ja osaamisen saatavuuden edistämistä ja työmarkkinaosapuolten vuoropuhelun helpottamista olisi pidettävä erottamattomana osana EU:n ilmastopolitiikkaa laajentumista valmisteltaessa ja että työmarkkinaosapuolten, järjestäytyneen kansalaisyhteiskunnan, nuorisojärjestöjen sekä paikallis- ja alueviranomaisten olisi osallistuttava siihen aktiivisesti. 

	Yhteydenotot 
	Caroline VERHELST

	P.
	+32 25469497

	Sähköposti
	Caroline.Verhelst@eesc.europa.eu




· – Maatilojen kuntouttava käyttö

	Esittelijä
	Roman HAKEN (kansalaisyhteiskunnan organisaatiot – CZ)

	Viiteasiakirjat
	EESC-2026-00840-00-00-AC



Keskeiset kohdat

ETSK
· suosittaa, että maatilojen kuntouttava käyttö (vihreä hoiva) määritellään maatalousalan innovaatioksi, jonka ensisijaisena tavoitteena on tarjota paikallistasolla ratkaisuja sosiaalisiin ja terveysongelmiin.
· kehottaa Euroopan komissiota ja jäsenvaltioita pitämään vihreää hoivaa monialaisena painopisteenä. Tähän kuuluu, että tukea annetaan pitkäjänteisesti, rahoitustuen saamista haittaavia esteitä vähennetään ja byrokratiaa karsitaan lähtökohdiltaan ja laadultaan todistetusti asianmukaisen hoivamaatilatoiminnan osalta.
· kehottaa lisäämään tietoisuutta vihreästä hoivasta erottamattomana osana maataloutta ja laatimaan EU:n laajuisen sääntelykehyksen, jolla varmistetaan sellaisten vihreän hoivan palvelujen ja hyödykkeiden alkuperä, laatu ja vaikutus, jotka ovat todistetusti eettisiä ja ekologiselta ja sosiaaliselta jalanjäljeltään suotuisia.
· suosittaa eettisten ja ympäristönormien noudattamista sekä oikeudenmukaisia palkkoja, työehtosopimusneuvottelujen käymistä, turvallisten työolojen takaamista, ihmisarvon kunnioittamista ja työn ennakoitavuuden varmistamista.
· katsoo, että maatilojen kuntouttava käyttö ei ainoastaan hyödytä yhteiskuntaa vaan myös parantaa maatilojen taloudellista elinkelpoisuutta laajentamalla maatilojen tulopohjaa, vähentämällä riippuvuutta yhdestä toimialasta ja luomalla uusia työllistymismahdollisuuksia.
· korostaa, että kuntouttava maatilatoiminta on tärkeä osa maaseudun tuki-infrastruktuuria erityisesti sellaisilla alueilla, joilla palveluja on saatavilla niukasti, ja että nivomalla yhteen terveydenhuolto, sosiaalityö ja maataloustoiminta saadaan aikaan uudenlaisia ei-lääkinnällisiä tapoja edistää terveyttä.
· suosittaa datan käsittelyn tehostamista ja vihreän hoivan vaikutusten mittaamista käytännönläheisesti ja oikeasuhtaisesti. Ympäristöön, sosiaalipolitiikkaan, työllisyyteen ja kansanterveyteen kohdistuvia vaikutuksia olisi hyvä seurata.
· suosittelee järjestelmällisen neuvonnan aloittamista maatilojen kuntouttavasta käytöstä sekä alan ammatillisen koulutuksen käynnistämistä kaikilla koulutustasoilla ja kannattaa akkreditoitujen kurssien ja tiedon tarjoamista varhaiskasvatuksessa sekä peruskoulussa.
· tähdentää, että vihreän hoivan edistämisessä ja integroimisessa paikallisiin kehitysstrategioihin on tärkeää hyödyntää Leader-mallia ja yhteisölähtöistä paikallista kehittämistä (CLLD) paikallisine toimintaryhmineen.
· kannustaa kehittämään asumisen tukemiseen liittyvien EU:n toimien avulla maaseutualueiden asuntokapasiteettia maatilojen kuntouttavan käytön edistämiseksi.

	Yhteydenotot
	Myrto KOLYVA

	P.
	+32 25468718

	Sähköposti
	Myrto.Kolyva@eesc.europa.eu



_____________


EESC-2026-02245-00-00-TCD-TRA (EN) 1/1
image1.jpeg
= -
Euroopan talous-
ja sosiaalikomitea




